**NACRT**

**PRAVILNIKA ZA DODJELU POTPORE ZA POTICANJE PROIZVODNJE**

**ZAGORSKIH MLINACA I „ZAGORSKIH ŠTRUKLI“/“ZAGORSKIH ŠTRUKLJI“**

**KRAPINSKO-ZAGORSKE ŽUPANIJE U 2023. GODINI**

1. **OPĆE ODREDBE**

**Članak 1.**

(1) Pravilnikom za dodjelu potpore za poticanje proizvodnje Zagorskih mlinaca i „Zagorskih štrukli“/“Zagorskih štruklji“ Krapinsko-zagorske županije u 2023. godini (u daljnjem tekstu: Pravilnik) utvrđuju se iznosi sredstava, način, uvjeti i kriteriji dodjele potpore. Proračunom Krapinsko-zagorske županije za dodjelu potpore za poticanje proizvodnje Zagorskih mlinaca osiguran je iznos od **40.00000 eura¹/301.380,00 kuna**, te se navedena sredstva odobravaju kao de minimis potpora sukladno odredbama usklađenim sUredbom Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore ( SL L 352 od 24 . prosinca 2013) i Uredbom Komisije (EU) 2020/972 od 02. srpnja 2020. o izmijeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL L215/3, 07 srpnja 2020.) u daljnjem tekstu (Uredba 1407/2013).

**Članak 2.**

Cilj dodjele potporeje poticanje proizvodnje „Zagorskih mlinaca“ i „Zagorskih štrukli“/Zagorskih štruklji“ na području Krapinsko-zagorske županije kako bi se povećala njihova konkurentnost na tržištu i prepoznatljivost kao tradicionalnih zagorskih proizvoda.

**Članak 3.**

**Pojedini pojmovi** u smislu ovoga Pravilnika imaju sljedeće značenje:

1. „Zagorski mlinci“ su pekarski proizvod pripremljen od glatkog brašna tipa 550, vode i soli, od kojih se radi tanko, izvaljano i ručno razvučeno tijesto debljine do 2,5 mm, reže na komade pravokutnog oblika koji se peku u dvije faze na grijaćim pločama i suše do gotovosti.
2. Gotov proizvod „Zagorski mlinci“ je tanko, pečeno tijesto pravokutnog oblika s mogućim neravnim rubovima, bijelo-žute boje (svojstvene tijestu od pšeničnog brašna) ravne i mjestimično blago nadignute površine sa karakterističnim, mjestimice nagorenim ispupčenjima (mjehurima) svijetlo smeđe, smeđe do crne boje nastalim uslijed nadimanja tijesta tijekom pečenja.
3. Zemljopisno područje proizvodnje „Zagorskih mlinaca“ obuhvaća područje Hrvatskog zagorja odnosno cijelo područje Krapinsko-zagorske županije, cijelo područje Varaždinske županije i rubne dijelove Zagrebačke županije koji graniče s Krapinsko-zagorskom i Varaždinskom županijom odnosno općine: Brdovec, Marija Gorica, Pušća, Dubravica, Luka, Jakovlje, Bistra i Bedenica.
4. „Zagorski štrukli“/“Zagorski štruklji“ su pekarski proizvod iz skupine „drugi pekarski  
   proizvodi“ za čiju pripremu se upotrebljavaju slijedeći sastojci: glatko pšenično brašno tip  
   550, svježi kravlji sir, sol, ulje (biljno ili suncokretovo) ili maslac ili svinjska mast, jaja i kiselo  
   vrhnje u omjerima definiranim ovom specifikacijom. Od brašna, ulja, soli i vode priprema se  
   vučeno tijesto u koje se može dodati jaje i malo octa. Tijesto se puni nadjevom od svježeg  
   kravljeg sira, vrhnja, jaja i soli. Prema potrebi u nadjev se može dodati i malo maslaca.

*(fiksni tečaj 1 EUR = 7,53450*

Nadjeveno tijesto se savija u savijutak koji se reže na manje komade pravokutnog oblika, čiji  
 krajevi što je više moguće trebaju biti zatvoreni da se spriječi istjecanje nadjeva.

1. Gotov proizvod pripremljeni sirovi "Zagorski štrukli"/“Zagorski štruklji" moraju imati oblik jastučića definiranih dimenzija. Na tržište dolaze u svježem stanju ili zamrznuti.
2. Zemljopisno područje proizvodnje „Zagorskih štrukli“/“Zagorskih štruklji“ obuhvaća  
   područje Hrvatskog zagorja odnosno cijelo područje Krapinsko-zagorske županije, cijelo  
   područje Varaždinske županije i rubne dijelove Zagrebačke županije koji graniče s  
   Krapinsko-zagorskom i Varaždinskom županijom odnosno općine: Brdovec, Marija Gorica,  
   Pušća, Dubravica, Luka, Jakovlje, Bistra i Bedenica.
3. „Oznaka zemljopisnog podrijetla“ znači naziv kojim se označava proizvod koji potječe iz određenog mjesta, regije ili države, čija se kvaliteta, ugled ili druga karakteristika pripisuju njegovom zemljopisnom podrijetlu i čija se najmanje jedna faza proizvodnje odvija u određenom zemljopisnom području.
4. „Projekt“ je cjelokupna, sveobuhvatna investicijska aktivnost koja se sastoji od prihvatljivih i neprihvatljivih troškova za dodjeljuju bespovratnih sredstva iz Pravilnika.
5. „Prihvatljivi troškovi“ su troškovi za koje se dodjeljuju bespovratna sredstva iz Proračuna Krapinsko-zagorske županije.

**Članak 4.**

**Namjena potpore za proizvodnju Zagorskih mlinaca i „Zagorskih štrukli“/“Zagorskih štruklji“**

Namjena potpore odnosi se na slijedeće prihvatljive aktivnosti:

SKUPINA A

* kupnja, izgradnja, uređenje ili proširenje gospodarskih objekata za proizvodnju Zagorskih mlinaca ili „Zagorskih štrukli“/“Zagorskih štruklji“,
* kupnja, izgradnja, uređenje ili proširenje objekata za skladištenje sirovina Zagorskih mlinaca ili „Zagorskih štrukli“/“Zagorskih štruklji“,
* kupnja strojeva, opreme i alata za proizvodnju Zagorskih mlinaca ili „Zagorskih štrukli“/“Zagorskih štruklji“,
* kupnja gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju Zagorskih mlinaca ili „Zagorskih štrukli“/“Zagorskih štruklji.

SKUPINA B

* marketinške aktivnosti i ulaganje za izlazak na nova tržišta,
* edukacija i stručno osposobljavanje vlasnika i zaposlenika

**Članak 5.**

**Iznos i intenzitet potpore za poticanje proizvodnje Zagorskih mlinaca i „Zagorskih štrukli“/“Zagorskih štruklji“:**

(1) Podnositelj prijave koji je proizveo Zagorske mlince prema Specifikaciji proizvoda „Zagorski mlinci“ za razdoblje 2022./2023. godine u količini **do 10 tona** godišnje što dokazuje evidencijskim listovima otpreme Zagorskih mlinaca Obrazac OB-5, može ostvariti najniži iznos potpore o**d 2.6565,00 eura¹/20.004,10 kuna,** anajviši iznos potpore **do 3.982,00 eura¹/30.002,38,00 kuna.**

(2) Podnositelj prijave koji je proizveo Zagorske mlince prema Specifikaciji proizvoda „Zagorski mlinci“ za razdoblje 2022./2023. godine u količini **većoj od 10 tona** godišnje što dokazuje evidencijskim listovima otpreme Zagorskih mlinaca Obrazac OB-5, može ostvariti najniži iznos potpore **od 7.963,00 eura¹/ od 59.997,22 kuna,** anajviši iznos potpore **do 10.618,00 eura¹/ 80.001,32 kuna.**

(3)Podnositelj prijave koji proizvodi „Zagorske štrukle“/“Zagorske štruklje“ mora proizvoditi „Zagorske štrukle“/“Zagorske štruklje“ prema Specifikaciji proizvoda „Zagorski štrukli“/“Zagorski štruklji“. Proizvedena količina „Zagorskih štrukli“/“Zagorski štruklji“ stavljenih na tržište za razdoblje 2022./2023. godine nije uvjet za dodjelu potpore.

(4) Za podnositelje prijave koji proizvode „Zagorske štrukle“/“Zagorske štruklje“ najviši iznos potpore iznosi **do 10.618,00 eura¹/ 80.001,32 kuna.**

(5) Sredstva za provedbu aktivnosti iz skupine A odobravaju se u iznosu **do 50%** od ukupno prihvatljivih troškova za poticanje proizvodnje Zagorskih mlinaca.

(6) Sredstva za provedbu aktivnosti iz skupine A odobravaju se u iznosu **do 80%** od ukupno prihvatljivih troškova za poticanje proizvodnje “Zagorskih štrukli“/“Zagorskih štruklji“.

(7) Sredstva za provedbu aktivnosti iz skupine B odobravaju se u iznosu **do 20%** od ukupno prihvatljivih troškova za Zagorske mlince ili „Zagorske štrukle“/“Zagorske štruklje“.

(8) Sredstva za odobrene potpore isplaćuju se korisnicima jednokratno u ukupnom iznosu dodijeljene potpore.

(9) U okviru ovog Pravilnika, svakom pojedinačnom Podnositelju prijave može se dodijeliti samo jedna potpora za jedan zaštićeni proizvod.

(10) Neće se prihvaćati Prijave onih Podnositelja koji su za istu namjenu i za iste aktivnosti dobili bespovratna sredstva male vrijednosti iz drugih programa u okviru nacionalnog proračuna i drugih javnih izvora, javnih fondova Europske unije i izvan Europske unije.

(11) Ako se utvrdi da je korisniku potpore blokiran poslovni račun, Krapinsko-zagorska županija neće izvršiti isplatu sredstava te se oslobađa obveze isplate odobrenih sredstava. Korisnik potpore će o navedenome biti obaviješten dopisom.

**II. UPUTE ZA PODNOŠENJE PRIJAVE**

**Članak 6.**

**Prijavu mogu podnijeti:**

(1) Mikro, mali i srednji subjekti malog gospodarstva i to trgovačka društva (d.o.o i j.d.o.o.) i obrti sukladno Preporuci Europske Komisije 2003/361/EC od 6. svibnja 2003. koji proizvode Zagorske mlince ili „Zagorske štrukle/Zagorske štruklje“ prema specifikaciji i certificirani su proizvođači i nositelji potvrde o sukladnosti proizvoda sa Specifikacijom proizvoda Zagorski mlinci i Specifikacijom proizvoda „Zagorski štrukli/Zagorski štruklji“ za razdoblje 2022./2023., izdanom od strane certifikacijskog tijela Bureau Veritas Croatia d.o.o..

Proizvođači Zagorskih mlinaca dokazuju da svoj proizvod stavljaju na tržište dostavom Evidencijskih listova otpreme Zagorskih mlinaca (Obrazac OB-5).

*(fiksni tečaj 1 EUR = 7,53450*

(2) Mikro, mali i srednji subjekti malog gospodarstva i to trgovačka društva (d.o.o i j.d.o.o.) i obrti su prihvatljivi Podnositelji prijave po ovom Pravilniku ukoliko:

1. imaju sjedište na području Krapinsko-zagorske županije (upisano najkasnije s danom objave Javnog poziva),
2. su registrirani najmanje 1 godinu do trenutka podnošenja prijave,
3. imaju najmanje jednog zaposlenog u prethodnoj poslovnoj godini,
4. imaju podmirene obveze po osnovi javnih davanja o kojima službenu evidenciju vodi Porezna

uprava,

1. nisu u blokadi.

**Članak 7.**

**Prihvatljivi i neprihvatljivi troškovi**

Prihvatljivi troškovi su troškovi koji su nastali od 01.01.2023. do podnošenja zahtjeva za poticanje proizvodnje Zagorskih mlinaca ili „Zagorskih štrukli“/“Zagorskih štruklji“ i to za :

1) kupnju objekata za proizvodnju,

2) kupnju objekata za skladištenje sirovina i proizvoda,

3) izgradnju, uređenje ili proširenje gospodarskih objekata za proizvodnju,

4) izgradnju, uređenje ili proširenje objekata za skladištenje sirovina i proizvoda,

5) nabavu strojeva, postrojenja i opreme, mjernih i kontrolnih uređaja i instrumenata te računalnih

programa,

6) kupnju gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju proizvoda,

7) usluge korištenja vanjskih subjekata u razvoju proizvoda (atestiranje opreme i instalacija, testiranje proizvoda, promotivne aktivnosti, grafička rješenja i inovacija u dizajnu proizvoda, ambalaži i dr.),

8) edukacija/stručno osposobljavanje vlasnika i zaposlenika,

9) marketinške aktivnosti (nastup na domaćim i inozemnim sajmovima, zakup i opremanje izložbenog prostora, oblikovanje proizvoda (dizajn) i izrada web stranice).

**Neprihvatljivi troškovi su:**

1) Troškovi opreme, usluga i radova koje isporučuju ili obavljaju partnerski i povezani subjekti s podnositeljem prijave,

2) Porez na dodanu vrijednost (bez obzira da li je poduzetnik u sustavu PDV-a ili nije),

3) Nabava rabljenih strojeva i opreme,

4) Carinske i uvozne pristojbe ili bilo koje druge naknade (bankovne naknade, tečajne razlike i sl.),

5) Projektna dokumentacija sa svim potrebnim dozvolama i studijama za izgradnju, uređenje ili proširenje gospodarskog objekta za proizvodnju Zagorskih mlinaca ili „Zagorskih štrukli“/“Zagorskih štruklji,,

6) Nabava/kupovina/najam:

- osobnih automobila,

- radnih vozila,

- gospodarskih motornih vozila za prijevoz tereta dopuštene mase iznad 12.000 kg,

7) Troškovi studija (školarine),

8) Troškovi tečajeva i edukacije koje nisu u funkciji obavljanja djelatnosti za koju je potpora odobrena

(npr. tečajevi stranih jezika, informatički tečajevi i sl.) te stjecanja formalnog obrazovanja,

9) Najam opreme i strojeva,

10) Potrošni materijal, nabava/kupovina sirovina/repromaterijala,

11) Obnavljanje certifikata, kontrolni audit,

12) Web-hosting,

13) Oglašavanje u medijima,

14) Trošak službenog puta (dnevnice, prijevoz, smještaj),

15) Catering odnosno usluga pripreme, dostave i posluživanja hrane i pića,

16) Trošak konzumacije hrane i pića u i izvan ugostiteljskih objekata.

**Članak 8.**

**Podnošenje Prijave za dodjelu bespovratne potpore**

(1) Potpora za poticanje proizvodnje Zagorskih mlinaca ili „Zagorskih štrukli“/“Zagorskih štruklji“, Krapinsko-zagorske županije dodjeljuje se putem Javnog poziva u skladu s uvjetima iz ovog Pravilnika koji raspisuje župan Krapinsko-zagorske županije.

(2) Javni poziv objavljuje se na službenim web stranicama Krapinsko- zagorske županije ([www.kzz.hr](http://www.kzz.hr)).

(3) Prijava za dodjelu bespovratne potpore podnosi se putem pripadajućeg Obrasca Prijave za potporu. Uz ispunjen Obrazac Prijave za potporu obavezno se prilaže i propisana dokumentacija.

Ispunjen Obrazac Prijave za potporu s propisanom dokumentacijom se podnosi isključivo putem pošte i to preporučeno u zatvorenoj omotnici na čijoj poleđini treba obavezno ispisati ime i prezime i adresu pošiljatelja te poslati na adresu:

Krapinsko-zagorska županija,

Upravni odjel za gospodarstvo, poljoprivredu, turizam, promet i komunalnu infrastrukturu

„ ZA JAVNI POZIV-dodjela potpore za poticanje proizvodnje Zagorskih mlinaca / Zagorskih štrukli“/“Zagorskih štruklji,“ u 2023. godini

Magistratska 1, 49000 Krapina,

s naznakom „NE OTVARAJ“

(4) Prijave zaprimljene prije i nakon propisanog vremenskog roka objavljenog Javnog poziva neće se uzimati u razmatranje.

(5) Jedan Podnositelj prijave može podnijeti jednu Prijavu za dodjelu bespovratne potpore samo za jedan zaštićeni proizvod tijekom Javnog poziva.

**III. DOKUMENTACIJA** **ZA PODNOŠENJE PRIJAVE**

**Članak 9.**

**Obavezna dokumentacija**

(1) Podnositelji prijave za dodjelu potpore za poticanje proizvodnje Zagorskih mlinaca ili „Zagorskih štrukli“/“Zagorskih štruklji“ dužni su dostaviti slijedeću dokumentaciju:

* Ispunjen Obrazac prijave za dodjelu potpore (Prilog I.),
* Izvadak iz sudskog registra ne stariji od 30 dana od objave Javnog poziva za trgovačka društva,
* Izvadak iz obrtnog registra za obrte ne stariji od 30 dana,
* Preslika osobne iskaznice osobe ovlaštene za zastupanje trgovačkog društva/vlasnika obrta,
* Ispunjena Izjava o korištenim državnim potporama male vrijednosti (Prilog III.),
* Ispunjen Obrazac Suglasnosti za objavu osobnih podataka ( Prilog IV.),
* Ispunjena Skupna izjava (Prilog V.),
* Potvrda Porezne uprave o nepostojanju duga, ne starija od 30 dana od objave Javnog poziva,

(e-Porezna),

* Ispunjena Izjava Podnositelja prijave (Obrazac VII.),
* Računi s izvodima kao dokaz o plaćanju, ponude, predračuni i ugovori: za kupnju strojeva opreme i alata za proizvodnju, za kupnju gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju Zagorskih mlinaca ili „Zagorskih štrukli“/“Zagorskih štruklji, marketinške aktivnosti i ulaganje za izlazak na nova tržišta te edukaciju i stručno osposobljavanje vlasnika i zaposlenika,
* Predugovor za namjenu kupnje gospodarskih objekata i dokaz o legalnosti objekata za proizvodnju Zagorskih mlinaca ili „Zagorskih štrukli“/“Zagorskih štruklji (uporabna i/ili građevinska dozvola, Rješenje o izvedenom stanju ili neki drugi dokaz),
* Predugovor za namjenu kupnje objekata za skladištenje sirovina i Zagorskih mlinaca ili „Zagorskih štrukli“/“Zagorskih štruklji“ i dokaz o legalnosti objekata (uporabna i/ili građevinska dozvola, Rješenje o izvedenom stanju ili neki drugi dokaz),
* Dokaz o legalnosti objekta (uporabna i/ili građevinska dozvola, Rješenje o izvedenom stanju ili neki drugi dokaz) za namjenu uređenja ili proširenja gospodarskog objekata za proizvodnju Zagorskih mlinaca ili „Zagorskih štrukli“/“Zagorskih štruklji“ za namjenu uređenja ili proširenja objekata za skladištenje sirovina i Zagorskih mlinaca ili „Zagorskih štrukli“/“Zagorskih štruklji,
* Ugovor o dugoročnom zakupu objekta na minimalno 10 godina za namjenu uređenja ili proširenja gospodarskog objekata za proizvodnju Zagorskih mlinaca ili „Zagorskih štrukli“/“Zagorskih štruklji“ i za uređenje ili proširenje objekata za skladištenje sirovina i Zagorskih mlinaca ili „Zagorskih štrukli“/“Zagorskih štruklji“ (Ugovor o dugoročnom zakupu objekta ne može biti sklopljen unutar partnerskih i povezanih subjekata s Podnositeljem prijave);
* Troškovnici radova ovjereni od strane ovlaštenog projektanta za izgradnju, uređenje ili proširenje gospodarskih objekata za proizvodnju Zagorskih mlinaca ili „Zagorskih štrukli“/“Zagorskih štruklji“ i za izgradnju, uređenje ili proširenje objekata za skladištenje sirovina i Zagorskih mlinaca ili „Zagorskih štrukli“/“Zagorskih štruklji,
* Preslika Potvrde o sukladnosti proizvoda sa Specifikacijom proizvoda Zagorski mlinci ili „Zagorskih štrukli“/“Zagorskih štruklji“ za razdoblje 2022/2023.,
* Prilozi Potvrdi o sukladnosti proizvoda za Zagorske mlince ili „Zagorske štrukle“/“Zagorske štruklje“ za razdoblje od 01.05.2022. do 31.12.2022. te od 01.01. 2023. do 01.05.2023. godine (na kojima se vide količine koje su proizvođači prijavili da će proizvesti);
* Preslike obrazaca OB-05 za Zagorske mlince (Evidencijska lista otpreme Zagorskih mlinaca) za razdoblje od 01.05. 2022. godine do 01.05.2023. godine (iz kojih su vidljive mjesečne količine Zagorskih mlinaca stavljene na tržište);
* Fotografije proizvoda i promidžbeni materijal.
* Ponude i predračuni ne smiju biti stariji od 30 dana od dana podnošenja Prijave, troškovnici 60 dana od podnošenja Prijave te isti moraju sadržavati osnovne podatke o ponuditelju.

**IV. ADMINISTRATIVNA OBRADA PRIJAVA I PROVJERA PRIHVATLJIVOSTI**

**Članak 10.**

(1) Administrativnu obradu i provjeru prihvatljivosti pristiglih prijava na Javni pozivvrši Upravni odjel za gospodarstvo, poljoprivredu, turizam, promet i komunalnu infrastrukturu po redoslijedu zaprimanja.

(2) Prilikom administrativne obrade i provjere prihvatljivosti prijava pristiglih na Javni poziv utvrđuje se pravovremenost, potpunost te udovoljavanje propisanim uvjetima i kriterijima.

(3) Od Podnositelja prijave moći će se zatražiti dodatna objašnjenja, informacije i dokumentacija za utvrđivanje njegovog statusa.

(4) Nepravovremene i nepotpune prijave neće se razmatrati, a Podnositelji prijava o tome će biti obavješteni.

**V. POSTUPAK OCJENE ZAHTJEVA ZA DODJELU POTPORE**

**Članak 11.**

(1) Župan odlukom osniva i imenuje članove/članice Povjerenstva za dodjelu potpore za poticanje proizvodnje Zagorskih mlinaca na području Krapinsko-zagorske županije u 2023. godini (u daljnjem tekstu: Povjerenstvo), koje se sastoji od 5 (pet) članova/ica.

(2) Prijave koje zadovoljavaju uvjete administrativne obrade i provjere prihvatljivosti razmatra i boduje Povjerenstvo sukladno kriterijima za bodovanje za dodjelu potpore propisanim ovim Pravilnikom.

(3) Povjerenstvo donosi Prijedlog liste korisnika, pojedinačni iznos potpore po korisniku ovisno o ostvarenom broju bodova sukladno propisanim kriterijima bodovanja.

(4) U slučaju jednakog broja bodova pravo prvenstva ima Prijava koja je zaprimljena ranije.

(5) Svaki trošak za koji se provjerom ustanovi da nije prihvatljiv bit će izuzet te se isti neće uzeti u obzir za izračun iznosa bespovratne potpore.

**VI. KRITERIJ BODOVANJA ZA DODJELU POTPORA**

**Članak 12.**

Potpore za proizvodnju „Zagorskih mlinaca“ iz članka 1. ovog Pravilnika dodjeljuju se prema slijedećim kriterijima:

**KRITERIJ BODOVANJA**

|  |  |  |
| --- | --- | --- |
| **Kriterij** **bodovanja za dodjelu potpore za poticanje proizvodnje Zagorskih mlinaca** | | **Bodovi** |
| **1.** | **Vremensko razdoblje registracije mikro, malog i srednjeg poduzeća (obrti i trgovačka društva)** | **Max. 15** |
|  | registrirano je više od 3 godine | 15 |
|  | registrirano je od 1 do 3 godine | 10 |
|  | registrirano je 1 godinu | 5 |
| **2.** | **Broj zaposlenih u mikro, malom i srednjem poduzeću**  **(obrti i trgovačka društva)** | **Max. 15** |
|  | više od 5 zaposlenih | 15 |
|  | od 2 do 5 zaposlenika | 10 |
|  | 1 zaposlenik | 5 |
| **3.** | **Aktivnosti ulaganja\*** | **Max. 25** |
|  | kupnja, izgradnja, uređenje ili proširenje gospodarskih objekata za proizvodnju Zagorskih mlinaca | 25 |
|  | kupnja, izgradnja, uređenje ili proširenje objekata za skladištenje sirovina i Zagorskih mlinaca | 25 |
|  | kupnja strojeva, opreme i alata za proizvodnju Zagorskih mlinaca, | 20 |
|  | kupnju gospodarskog motornog vozila za prijevoz tereta najveće dopuštene mase do 12.000 kg za namjenu/dovoza sirovina i distribuciju Zagorskih mlinaca | 20 |
|  | marketinške aktivnosti i ulaganje za izlazak na nova tržišta | 15 |
|  | edukacija i stručno osposobljavanje vlasnika i zaposlenika | 10 |
| **4.** | **Količina proizvedenih Zagorskih mlinaca oprema obrascu OB-5 za razdoblje od 01.05.2022. godine do ­­01.05.2023. godine** | **Max 25** |
|  | više od 20 tona | 25 |
|  | od 10 do 20 tona | 15 |
|  | do 10 tona | 5 |
| **NAJVEĆI MOGUĆI BROJ BODOVA** | | ***Max. 80*** |
| **PRAG PROLAZNOSTI** | | ***Min. 25*** |

\*ukoliko je u prijavi prihvatljivi trošak naveden za više aktivnosti tada se boduje ona aktivnost za koju je utvrđen najveći prihvatljivi trošak.

**Članak 13.**

Potpore za proizvodnju „Zagorskih štrukli“/“Zagorskih štruklji“ iz članka 1. ovog Pravilnika dodjeljuju se prema slijedećim kriterijima:

**KRITERIJ BODOVANJA**

|  |  |  |
| --- | --- | --- |
| **Kriterij** **bodovanja za dodjelu potpore za poticanje proizvodnje „Zagorskih štrukli“/“Zagorskih štruklji“** | | **Bodovi** |
| **1.** | **Vremensko razdoblje registracije mikro, malog i srednjeg poduzeća (obrti i trgovačka društva)** | **Max. 15** |
|  | registrirano je više od 3 godine | 15 |
|  | registrirano je od 1 do 3 godine | 10 |
|  | registrirano je 1 godinu | 5 |
| **2.** | **Broj zaposlenih u mikro, malom i srednjem poduzeću**  **(obrti i trgovačka društva)** | **Max. 15** |
|  | više od 5 zaposlenih | 15 |
|  | od 2 do 5 zaposlenika | 10 |
|  | 1 zaposlenik | 5 |
| **3.** | **Aktivnosti ulaganja\*** | **Max. 25** |
|  | kupnja, izgradnja, uređenje ili proširenje gospodarskih objekata za proizvodnju „Zagorskih štrukli“/“Zagorskih štruklji“ | 25 |
|  | kupnja, izgradnja, uređenje ili proširenje objekata za skladištenje sirovina i „Zagorskih štrukli“/“Zagorskih štruklji“ | 25 |
|  | kupnja strojeva, opreme i alata za proizvodnju „Zagorskih štrukli“/“Zagorskih štruklji“ | 20 |
|  | kupnju gospodarskog motornog vozila za prijevoz tereta najveće dopuštene mase do 12.000 kg za namjenu/dovoza sirovina i distribuciju „Zagorskih štrukli“/“Zagorskih štruklji“ | 20 |
|  | marketinške aktivnosti i ulaganje za izlazak na nova tržišta | 15 |
|  | edukacija i stručno osposobljavanje vlasnika i zaposlenika | 10 |
| **NAJVEĆI MOGUĆI BROJ BODOVA** | | ***Max. 55*** |
| **PRAG PROLAZNOSTI** | | ***Min. 20*** |

\*ukoliko je u prijavi prihvatljivi trošak naveden za više aktivnosti tada se boduje ona aktivnost za koju je utvrđen najveći prihvatljivi trošak

**VII. DONOŠENJE ODLUKE, SKLAPANJE UGOVORA I ISPLATA**

**Članak 14.**

(1) Župan na temelju Prijedloga liste korisnika donosi Odluku o dodjeli sredstava potpore.

(2) U roku od 30 dana od donošenja Odluke o dodjeli sredstva potpore Krapinsko-zagorska županija (u daljem tekstu: davatelj potpore) i korisnik potpisuju Ugovor o dodjeli potpore za poticanje proizvodnje Zagorskih mlinaca ili „Zagorskih štrukli“/“Zagorskih štruklji“ (u daljem tekstu: Ugovor) kojim se uređuju međusobna prava i obveze vezana uz dodijeljenu potporu.

**Članak 15.**

(1) Međusobna prava i obveze davatelja potpore i korisnika za provedbu prihvatljivih aktivnosti utvrditi će se Ugovorom.

a) Ugovorom će se utvrditi obveza korisnika da provede prihvatljive aktivnosti do 01. prosinca 2023.

godine za namjenu:

- kupnje gospodarskih objekata za proizvodnju Zagorskih mlinaca ili „Zagorskih

štrukli“/“Zagorskih štruklji“,

- kupnje objekata za skladištenje sirovina i Zagorskih mlinaca ili „Zagorskih

štrukli“/“Zagorskih štruklji“,

- kupnju strojeva, opreme i alata za proizvodnju Zagorskih mlinaca ili „Zagorskih

štrukli“/“Zagorskih štruklji“,

- kupnju gospodarskog motornog vozila za prijevoz tereta najveće dopuštene mase do 12.000

kg za namjenu dovoza/odvoza sirovina i distribuciju Zagorskih mlinaca ili „Zagorskih

štrukli“/“Zagorskih štruklji“,

- marketinške aktivnosti i ulaganja za izlazak na tržišta,

- edukaciju i stručno osposobljavanje vlasnika i zaposlenika,

b) Ugovorom će se utvrditi obveza korisnika da provede prihvatljive aktivnosti u roku od 12 mjeseci od

dana sklapanja Ugovora i da u roku od 6 mjeseci od prihvaćanja Izvješća o utrošku ishodi uporabnu

dozvolu za namjenu:

- izgradnje, uređenja ili proširenja gospodarskih objekata za proizvodnju Zagorskih mlinaca ili

„Zagorskih štrukli“/“Zagorskih štruklji“,

- izgradnje, uređenja ili proširenja objekata za skladištenje sirovina i Zagorskih mlinaca ili

„Zagorskih štrukli“/“Zagorskih štruklji“ u roku od 12 mjeseci od dana sklapanja Ugovora.

c) obveza korisnika da bude certificirani nositelj potvrde o sukladnosti proizvoda sa Specifikacijom

proizvoda Zagorski mlinci ili „Zagorskih štrukli“/“Zagorskih štruklji“, pet (5) godina od datuma

konačne isplate potpore,

d) zabrana promjene vlasništva nad ulaganjem, zabrana davanja u zakup ili najam predmeta ulaganja ili premještanja sufinancirane proizvodne aktivnosti tijekom 5 godina od datuma konačne isplate potpore,

e) obveza čuvanja dokumentacije koja se odnosi na dodjelu sredstava iz ovog Pravilnika pet (5) godina od datuma konačne isplate potpore,

f) obveza korisnika da u svakom trenutku osigura nesmetani pristup i kontrolu na terenu koja se odnosi na potporu te obveza davanja na uvid cjelokupne dokumentacije vezane za sufinancirane troškove davatelju potpore,

g) obveza korisnika da dostavi davatelju potpore sve potrebne podatke koje zatraži,

h ) zabrana poduzimanja radnji koje bi mogle dovesti do financiranja istih aktivnosti drugim sredstvima.

(2) Korisnik kojemu je cjelokupni iznos bespovratne potpore, odnosno dio bespovratne potpore, odobren isključivo temeljem troškovnika dužan je u svrhu osiguranja povrata odobrenih financijskih sredstava pri potpisu Ugovora dostaviti Županiji ovjerenu (solemiziranu) bjanko zadužnicu na prvi veći iznos od iznosa potpore.

**Isplata**

**Članak 16.**

Isplata dodijeljene potpore korisniku će se izvršiti jednokratno u roku od 30 dana od potpisivanja

Ugovora.

**Potvrda o odustajanju i izjava o poništenju obveze**

**Članak 17.**

(1) U slučaju da korisnik želi odustati od dodjele sredstava temeljem Pravilnika dužan je podnijeti Zahtjev za odustajanje u pisanom obliku.

(2) Ukoliko korisnik podnese Zahtjev za odustajanje u fazi administrativne obrade i provjere prihvatljivosti pristiglih prijava odnosno prije donošenja Odluke, davatelj potpore će prekinuti sve aktivnosti nad prijavom za potporu te će istom izdati Obavijest o odustajanju.

(3) Ukoliko korisnik podnese Zahtjev za odustajanje nakon donošenja Odluke o dodjeli sredstava, a prije sklapanja Ugovora, davatelj potpore će korisniku izdati Obavijest o poništenju obveze.

**Promjena podataka o korisniku i promjena Prijave za potporu**

**Članak 18.**

(1) Promjene podataka o korisniku i promjena Prijave za potporu podrazumijevaju promjene podataka koji se nalaze u Prijavi za potporu i popratnoj dokumentaciji.

(2) Korisnik mora pisanim putem obavijestiti Krapinsko-zagorsku županiju o promjenama navedenim u stavku 1. ovoga članka nakon pojave događaja koji ih je izazvao te dostaviti dokumentaciju u kojima je došlo do promjene.

(3) Davatelj potpore će utvrditi opravdanost promjena te će korisniku proslijediti pisanu Obavijest o prihvaćanju promjena ili Obavijest o neprihvaćanju promjena. Ukoliko se promjene prihvate ne može se odobriti iznos potpore veći od iznosa potpore koji je već određen Odlukom o dodjeli sredstava.

(4) Promjene iz stavka 1. ovoga članka Korisnik mora prijaviti najmanje 15 dana prije isteka roka za realizaciju aktivnosti.

**VIII. OBVEZE KORISNIKA**

**Dostava Izvješća o utrošku sredstava**

**Članak 19.**

(1) Korisnik je dužan nakon završetka svih prihvatljivih aktivnosti utvrđenih u članku 15. alineja a) i b), Pravilnika, u roku od 15 dana davatelju potpore dostaviti Izvješće o utrošku sredstava s popratnom dokumentacijom.

(2) Ukoliko je Izvješće o utrošku sredstava iz ovog članka stavka 1., nepotpuno, davatelj potpore će pisanim putem zatražiti od korisnika da dopuni dokumentaciju u roku od sedam radnih dana od dana zaprimanja zahtjeva za dopunu.

**Dostava uporabne dozvole**

**Članak 20.**

(1) Korisnik je obavezan da nakon završetka prihvatljivih aktivnosti utvrđenih u članku 15. alineja b), Pravilnika, u roku od 6 mjeseci od dana prihvaćanja Izvješća o utrošku sredstava za objekte ishoditi uporabnu dozvolu.

(2) Ukoliko se uporabna dozvola iz ovog članka stavka 1. ne dostavi u za to utvrđenom roku, davatelj potpore će pisanim putem zatražiti od korisnika da dostavi uporabnu dozvolu u roku od sedam radnih dana od zaprimanja zahtjeva za dostavu.

**Kontrola na terenu**

**Članak 21.**

(1) Kontrolu na terenu provode stručne službe Krapinsko-zagorske županije, a može se vršiti od trenutka zaprimanja Prijave za potporu, u postupku dodjele potpore te za cijelo vrijeme trajanja ugovora o korištenju potpore.

**IX. POVRAT SREDSTAVA POTPORE**

**Članak 22.**

(1) Korisnik je dužan vratiti Županiji isplaćeni iznos dodijeljene potpore, uvećan za iznos zakonskih zateznih kamata koje se računaju od dana isplate potpore korisniku i to u slučajevima kada:

* 1. nije izvršio sve prihvatljive aktivnosti utvrđene Ugovorom;
  2. nije namjenski utrošio dodijeljena sredstva potpore;
  3. se nije pridržavao preuzetih obveza iz Ugovora;
  4. nije dostavio Izvješće/dopunu izvješća o utrošku sredstava potpore u roku određenom Pravilnikom i Ugovorom;
  5. nije dostavio uporabnu dozvolu u roku određenom Pravilnikom i Ugovorom;
  6. se kontrolom na terenu utvrdi da nisu provedene sve prihvatljive aktivnosti sukladno Prijavi, a utvrđene su Ugovorom;
  7. se kontrolom na terenu utvrdi drugačije stanje od onog koje je bilo osnova za odobrenje sredstva.

(2) U slučajevima iz stavka 1. ovog članka Pravilnika, župan donosi Odluku o obvezi povrata isplaćenog iznosa dodijeljene potpore.

(3) Korisnici potpore kod kojih se utvrdi nenamjensko korištenje sredstava dužni su vratiti doznačenu potporu uvećanu sa zakonom propisanom zateznom kamatom u roku od 30 dana od dana primitka Odluke o obvezi povrata isplaćenog iznosa dodijeljene potpore.

(4) Sredstava koja su definirana Odlukom o obvezi povrata isplaćenog iznosa dodijeljene potpore, uplaćuju se na žiro-račun Krapinsko-zagorske županije, a korisnici iz stavka 1. ovog članka Pravilnika biti će isključeni iz dodjele svih subvencija/potpora Krapinsko-zagorske županije u narednih pet godina.

**Članak 23.**

Sastavni dijelovi ovoga Pravilnika su:

* Prilog I. - Obrazac Prijave za potporu,
* Prilog II. - Popis dokumentacije za podnošenje prijave za potporu,
* Prilog III. - Obrazac: Izjave o korištenim potporama male vrijednosti,
* Prilog IV. - Obrazac: Suglasnost za objavu osobnih podataka,
* Prilog V. - Obrazac: Skupna izjava,
* Prilog VI. - Obrazac: Izvješće o utrošku sredstava,
* Prilog VII. - Obrazac: Izjava podnositelja Prijava.

**Članak 24.**

Ovaj Pravilnik stupa na snagu prvog dana od dana objave u „Službenom glasniku Krapinsko-zagorske županije“.

**Ž U P A N**

Željko Kolar

DOSTAVITI:

1. „Službeni glasnik Krapinsko-zagorske županije“, za objavu,
2. Upravni odjel za gospodarstvo, poljoprivredu, turizam,

promet i komunalnu infrastrukturu,

1. Upravni odjel za financije i proračun,
2. Za zbirku isprava,
3. Pismohrana.